stanford-oval/wikipedia huggingface dataset:
Basic Element
Historia

Bändi nousi suosioon 90-luvun puolivälissä alkaneen eurodance-ilmiön aikana. Hittilistojen kärkeen nousi samanaikaisesti useita Basic Elementin tapaisia bändejä.
Basic Elementin 90-luvun kappaleista tunnetuimpia ovat "The Promise Man", "The Ride", "The Fiddle" ja "This Must Be A Dream". Yhtyeen toiminta hiipui musiikkityylin menettäessä suosiotaan viime vuosituhannen lopulla. Bändi jatkoi keikkailua, mutta se ei tehnyt vuosiin uutta musiikkia .
Yhtye teki paluun vuonna 2005 uusittuaan tyyliään nykyaikaisen housen ja dancen suuntaan. Se julkaisi comeback-albuminsa The Empire Strikes Backin vuonna 2007. Tältä albumilta Suomessa nousi pienimuotoiseksi hitiksi "To You" -single. Yhtyeellä on kuitenkin ollut vaikeuksia saada musiikkiaan julki, sillä dj:t ja radioasemat ovat suhtautuneet epäilevästi eurodanceen .
Historia > 1992 - 1997: Perustaminen, menestys, ja kolme ensimmäistä albumia

Räppäri Peter Thelenius ja kosketinsoittaja Cesar Zamini perustivat Basic Elementin Malmössä vuonna 1992. Ensimmäisen naisvokalistin Zetma Prenbon he löysivät työvoimatoimiston avulla. Yhtye julkaisi ensimmäisen singlensä "Move Me":n vuonna 1993, sekä Ruotsissa listaykköseksi nousseen läpimurtokappaleen The Promise Man vuonna 1994. Molemmat kappaleet löytyivät ensimmäiseltä albumilta Basic Injection, jolta julkaistiin singleinä myös "Touch" ja "Leave It Behind".
Vuonna 1995 Prenbo tuli raskaaksi ja hänet korvasi laulajana Saunet Sparrel. Myös Zamini jätti yhtyeen. Toinen albumi The Ultimate Ride oli menestys, jolta julkaistiin singleinä "The Ride", "The Fiddle", "This Must Be A Dream" ja "Queen Of Love".
Thelenius jatkoi yhteistyötä Sparrelin kanssa vielä kolmannella albumilla (70-luvun discosta inspiraation saanut Star Tracks, 1996), jonka singlet "Shame", "Take Me Up", "Rule The World" ja "Heaven Can't Wait" eivät enää yltäneet aiempien hittien menestykseen. Levyn jälkeen Sparrel jätti yhteen, ja Thelenius aloitti soolouran julkaisemalla ruotsinkielisen debyyttialbuminsa Petrus-taiteilijanimellä.
Suomessa Petrus muistetaan myös vierailusta kotimaisen Ann Bell Fell -yhtyeen hitillä "I Feel It Coming" (1996).
Historia > 1998 - 2004: Earthquake ja tauko

1998 julkaistulla neljännellä levyllä Earthquake vokalistina aloitti Marie Fredriksson (ei pidä sekoittaa Roxette-yhtyeen samannimiseen laulajaan) ja siltä löytyi kappaleet "Love 4 Real" ja "Rok The World".
Historia > 2005 - 2008: paluu, sekä albumit The Empire Strikes Back ja The Truth

Basic Element aloitti toisen tulemisensa julkaisemalla uuden version kappaleestaan This Must Be A Dream vuonna 2005. Seuraavana vuonna tätä seurasi "Raise The Gain", sekä tunnetummat kappaleet "To You" ja "I'll Never Let You Know" (joka julkaistiin uudestaan Lionin kanssa 2021). The Empire Strikes Back -paluulevyn jälkeen Fredriksson jätti yhtyeen ja tämän korvasi vokalistina Andrea Myrander (aina vuoteen 2010 asti).
Yhtyeen viimeisin pitkäsoitto on vuoden 2008 albumi The Truth.
Kokoonpano

Basic Elementin jäsenet ovat vaihtuneet useasti, ja ainoastaan perustajajäsen ja räppäri Peter Thelenius on ollut mukana alusta alkaen. Toinen perustajajäsen Cesar Zamini lähti yhtyeestä jo vuonna 1995.
Bändin tunnetuimmat naislaulajat ovat olleet Saunet Sparrell, Marie Fredriksson ja Andrea Myrander. Sparrel jätti yhtyeen vuonna 1997, kun hän koki Theleniuksen pyrkivän vain popidoliksi musiikin kustannuksella . Thelenius on muutenkin tunnettu kärjekkäistä lausunnoistaan, joissa hän on muun muassa moittinut toista eurodance-artistia E-typeä .
Marie Fredriksson, joka lauloi yhtyeessä yhdeksän vuotta, lopetti vuonna 2007. Viimeisin vakituinen naislaulaja oli malli Andrea Myrander, joka jätti yhtyeen vuonna 2010 . Tällä hetkellämilloin? yhtyeessä ovat mukana vain Petrus-taiteilijanimellä esiintyvä Thelenius ja Jonas Wesslander. 2010-luvulla vokalistina on toiminut Theleniuksen vaimo Linda Thelenius.
Diskografia

Albumit
Basic Injection (1994)
The Ultimate Ride (1995)
Star Tracks (1996)
Earthquake (1998)
The Empire Strikes Back (2007)
The Truth (2008)
Singlet
Move Me (1993)
The Promise Man (1993)
Touch (1994)
Leave It Behind (1994)
The Ride (1995)
The Fiddle (1995)
This Must Be A Dream (1995)
Queen Of Love (1995)
Rule Your World (1996)
Shame (1996)
Take Me Up (1996)
Heaven Can't Wait (1996)
Rok The World (1998)
Love 4 Real (1998)
Earthquake (1998)
This Must Be A Dream 2005 (2005)
Raise The Gain (2006)
I'll Never Let You Know (2006)
To You (2006)
Feelings (2008)
Touch You Right Now (2008)
Bitch (2009)
Got U Screaming (2010)
Turn Me On (2011)
Shades (feat. Max C.) (2012)
Someone Out There (feat. TAZ) (2014)
Good To You (feat. Dr. Alban) (2016)
Life Is Now (feat. Dr. Alban Elize Ryd & Waldo's People) (2022)
Badr-järjestö

Badr-järjestö (arab. منظمة بدر‎ Munaẓẓama Badr) on irakilainen puolue, jonka johtajana toimii Hadi Al-Amiri. Puolue tunnettiin aikaisemmin nimellä  Badr-prikaati. Badr-prikaati toimi Saddam Husseinin aikana SCIRI:n aseellisena siipenä, joka oli perustettu 1982. Vuonna 2003 käydyn Irakin sodan jälkeen enemmistö Badr-prikaatin taistelijoista on liittynyt Irakin armeijaan ja poliisivoimiin. Poliittisesti Badr-prikaatia ja SCIRI:tä on pidetty yhtenä poliittisena ryhmänä vuoden 2003 jälkeen, mutta ovat epävirallisesti eronneet ja Badr-järjestö on nyt virallisesti irakilainen puolue.[lähde? ]
Historia > SCIRI

Badr-Järjestö perustettiin Iranissa vuonna 1982 Irakin ylimmän islamilaisen neuvoston aseelliseksi siiveksi. Se toimi Iranissa kaksi vuosikymmentä Saddam Husseinin hallinnon aikana ja oli iranilaisten johtama ja aseistama. Järjestö koostui useasta tuhannesta maanpaossa olevasta irakilaisesta, jotka taistelivat Iranin joukkojen rinnalla Irakin-Iranin sodan aikana.[lähde? ]
He palasivat lyhyesti Irakiin vuonna 1991 kun osallistuivat Persianlahden sodan jälkeen tapahtuneeseen irakilaisten kansannousuun Saddam Husseinin hallintoa vastaan, keskittyen shiiojen pyhiin kaupunkeihin Najafiin ja Karbalaan. He perääntyivät takaisin Iraniin irakilaisten kansannousun kukistuttua.
Vuonna 1995 kurdien sisällissodan aikana Iran komensi 5 000 Badr-sotilasta Irakin Kurdistaniin.
Historia > Irakin sodan jälkeen

Badr-prikaati tuli tunnetuksi vuoden 2014 taistelusta ISIS:tä vastaan Irakissa, johon he osallistuivat osana Kansan mobilisointiyksiköitä.
Helmikuussa 2019 Badr-järjestöstä irtaantui omaksi organisaatiokseen Patriotic Badr Movement -järjestö.
Kristian Alfonso

Peter Reckell ja Alfonso vuonna 2006.
Kristian-Joy Alfonso (s. 5. syyskuuta 1963 Brockton, Massachusetts) on yhdysvaltalainen televisionäyttelijä ja entinen malli. Hänen tunnetuin roolinsa on Hope Williams Brady amerikkalaisessa saippuasarjassa Päivien viemää.
Hän aloitti uransa taitoluistelijana jo nuorena ja voitti kultamitalin junioriolympialaisissa. 13-vuotiaana Alfonso joutui vakavaan kelkkailuonnettomuuteen, joka lopetti hänen luistelu-uransa, ja aloitti sen jälkeen mallintyöt. 15. ikävuoteen mennessä hän oli ollut 30 lehden kannessa, mukaan lukien Vogue ja Harper’s Bazaar. Alfonso sai vuonna 1981 roolin televisioelokuvasta The Starmaker. Vuonna 1983 hän aloitti Hope Williamsin roolissa saippuaoopperassa Päivien Viemää (Days of our Lives). Silloin hänen hahmonsa oli rakastunut komeaan Bo Bradyyn (Peter Reckell).
Alfonso lähti Päivien viemää -sarjasta maaliskuussa 1987, saatuaan kahden vuoden sopimuksen saippuaooppera Falcon Crestistä Pilar Ortegan roolissa. Hän teki Päivien viemiin nopean näyttäytymisen Hopen roolissa vuonna 1990; tällöin sarjan juonessa Hope-hahmoa pidettiin kuolleena.
Alfonso palasi takaisin sarjaan toukokuussa 1994 "Ginana", muistinsa menettäneenä Hopena. Juonen edetessä paljastui, että paha Stefano DiMera (Joseph Mascolo) oli aivopessyt Hopen luulemaan itseään prinsessa Gina Von Amburgiksi. Siitä lähtien Alfonso on jatkanut rooliaan sarjassa aina 2000-luvulle saakka.
Päivien viemää -sarjan ohella Alfonso on tehnyt lukuisia vierailevia rooleja 1990-luvun sarjoissa, kuten Ihmemies MacGyver, Full House, Murhasta tuli totta, Melrose Place ja Baywatch. Hän myös näytteli vuonna 1993 elokuvassa Villi pako, jonka pääosassa oli Dolph Lundgren.
Alfonso on ollut naimisissa kaksi kertaa ja hänellä on kaksi poikaa (s. 1990 ja 2002) sekä poikapuoli.
Aiheesta muualla

Kristian Alfonson kotisivut
Kristian Alfonso Internet Movie Databasessa. (englanniksi)
Blitz BASIC

Blitz BASIC on BASIC-kieleen pohjautuva ohjelmointikieli. Blitz BASIC oli alun perin Amigalle julkaistu suosittu ohjelmointikieli. Vuonna 2000 perustettu Blitz Research Ltd toi markkinoille Blitz BASIC:in Windowsille.
Myöhemmin markkinoille tuli Blitz3D-kieli, jolla pystyi tekemään kolmiulotteista grafiikkaa sisältäviä sovelluksia. Blitz Research Ltd:n tuorein tuote on BlitzMax. Se on seuraavan sukupolven ohjelmointikieli, joka perustuu BlitzPlus- ja Blitz3D-kieliin, mutta sisältää huomattavasti paremmat ominaisuudet.
Blitzbasic II:n assembly-kieliset lähdekoodit julkaistiin kun Acidsoft lopetti kehityksen Amigalle, mutta tuotenimi säilyi ja se julkaistiin Windowsille. Bernd Roesch aloitti kielen modernisoinnin ja julkaisi AmiBlitz2:n. Tämän seuraaja on AmiBlitz3.
Myös BlitzPlusin ja Blitz3D:n lähdekoodit on julkaistu. BlitzMaxin lähdekoodit on myös julkaistu.
Blitz Basicilla toteutettuja pelejä

Master of Defense - Blitz 3D
Grid Wars - Blitz Max
Treasure Fall - Blitz Plus
Inca Quest - Blitz Max
Naked War - Blitz 3D
Platypus - Blitz 2D (Mac port, Blitz Max)
Sphere Racer - Blitz 3D
Oh No More Invaders From Space - Blitz 3D
SpongeBob SquarePants Obstacle Odyssey - Blitz 3D
Super Gerball - Blitz 3D
Worms - alkujaan nimeltään Total Wormage, kehitettiin Blitz Basicilla Amigalle ennen kaupallista julkistusta
SCP - Containment Breach - Blitz 3D
Aiheesta muualla

BlitzBasic kotisivut
Botum Sakorin kansallispuisto

| --- | --- |
Sijainti:  Kambodža
| --- | --- |
Tyyppi:  Kansallispuisto 
Perustettu:  1993 
muokkaa - muokkaa wikitekstiä - muokkaa Wikidataa
Botum-Sakorin kansallispuisto on luonnonsuojelualue Kambodžan eteläosassa, Thaimaanlahdelle työntyvällä niemellä. Puisto perustettiin vuonna 1993. Sen pinta-ala on 1 834 neliökilometriä.
Puistossa elää elefantteja, tiikereitä, leopardeja ja malaijikarhuja. Niemimaan rantoja reunustavat mangrovemetsät ja hiekkarannat. Keskiosa on lähes läpipääsemätöntä, ja korkeimmillaan sen kukkulat kohoavat 400 metrin korkeuteen.
Bayon

Bayon
Bayon on 1100-luvulla rakennettu Mahajana-buddhalainen temppeli Kambodžan Angkorissa, kuuluisan Angkor Watin pohjoispuolella. Temppelin seinämiä koristavat runsaat korkokuvat ja patsaat.
Se sijaitsee Khmerien valtakunnan silloisessa pääkaupungissa Angkor Thomissa. Temppelin rakennutti kuningas Jayavarman VII. Hänen kuoltuaan valtakunnan pääuskonnoksi tuli hindulaisuus, ja temppeliä muutettiin vastaavasti. Myöhemmin valtauskonnoksi tuli Theravada-buddhalaisuus,mikä johti uusiin muutostöihin ennen kuin temppeli hylättiin.
Botulu

| Botulu Bootuluu |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Verhneviljuiskin ulus
Hallinto:  
 – Asutustyyppi:  kylä
 – Hallinnon tyyppi:  Maalaiskunta  (nasleg)
 – Johtaja:  Ariav Romanovitš Ksenofontov
Väkiluku (2001):  1 058
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Botulu (ven. Ботулу) tai Bootuluu (jak. Боотулуу)  on nasleg eli maalaiskunta ja tämän maalaiskunnan keskuskylä Verhneviljuiskin ulusin keskiosassa Sahan tasavallassa Venäjällä. Botulun kylä sijaitsee 120 kilometriä piirikeskuksesta Verhneviljuiskista pohjoiseen. Keskuskylän lisäksi kunnassa on Kjotjordjohin kylä (ven. Кётёрдёх, jak. Көтөрдөөх), noin 20 kilometriä keskuskylän pohjoispuolella.
Asukasluvun kehitys:
1 200 (1989), joista noin 1 000 keskuskylässä
1 058 (2001), joista 929 keskuskylässä
Baden (täsmennyssivu)

Baden tarkoittaa muun muassa seuraavaa:
Paikkoja

Baden, kaupunki Sveitsissä, Aargaun kantonissa
Baden bei Wien, kaupunki Itävallassa
Baden-Baden, kaupunki Saksassa, Baden-Württembergin osavaltiossa
Baden-Württemberg, Saksan osavaltio
Paikkoja > Historiallisia alueita ja valtiota

Baden, entinen valtio nykyisen Saksan alueella
Badenin kantoni, Helvetian tasavallan kantoni nykyisen Sveitsin alueella
Baden, Saksan liittotasavallan entinen osavaltio (1949-1952)
Württemberg-Baden, Saksan liittotasavallan entinen osavaltio (1949-1952)
Henkilöitä

Fred Baden (1934-2009), yhdysvaltalainen demokraattipoliitikko
Maximilian von Baden (1867-1929), Saksan valtakunnankansleri 1918
Torkil Baden (s. 1944), norjalainen urkuri, musiikkikirjailija ja -toimittaja
Baden Cooke (s. 1978), australialainen pyöräilijä
Muita merkityksiä

Badenin kulttuuri, kivikautinen kulttuurijakso
Badenin koulukunta, filosofinen koulukunta
Blitzkrieg (videopeli)

| Blitzkrieg |
| --- | --- |

Kehittäjä:  Nival Interactive
Julkaisija:  CDV 1C Company Virtual Programming (OS X)
Jakelija:  Steam, Humble Store ja GOG.com
Suunnittelija:  Dmitry Devishev Alexander Vinnikov Boris Yulin Igor Petukhov Serge Orlovsky
Pelisarja:  Blitzkrieg
Pelimoottori:  Enigma
Julkaistu:   4. kesäkuuta 2003
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: T  
Alusta:  Microsoft Windows, OS X
Jakelumuoto:  CD
Lisää peliartikkeleitaVideopelien teemasivulla
Infobox OK   : 
Blitzkrieg on saksalaisen CDV:n ja venäläisen 1C Companyn kehittämä toiseen maailmansotaan perustuva reaaliaikainen strategiapeli. Peli julkaistiin kesäkuussa 2003 Microsoft Windowsille ja OS X:lle. Pelin jatko-osa Blitzkrieg 2 julkaistiin vuonna 2005.
Blitzkriegissä pelaaja ohjaa panssarivaunuja, jalkaväkeä, tykistöä ja ilmavoimia länsiliittoutuneiden, Saksan tai Neuvostoliiton puolella.
Pelin kampanjat etenevät kronologisessa järjestyksessä tärkeimmistä toisen maailmansodan taisteluista toiseen. Pelissä ei ole tukikohdan rakentamista. Alussa on käytettävissä pieni osasto, jonka avuksi saa kutsuttua lisävoimia.
Strategiaa ja ominaisuuksia

Pelissä ei useiden muiden strategiapelien tapaan ole tukikohdan rakentelua. Se perustuu pitkälti realistisuuteen ja realistisiin suhteisiin – Blitzkrieg saattaa jopa olla verrattavissa eräänlaiseen toiseen maailmansotaan sijoittuvaan simulaattoriin. Yksiköt ovat 1:1 suhteessa todellisuuteen ja pelissä eri aselajien toimiminen yhteen on hyvin tärkeää.
Pääasiassa eri aselajeja ovat jalkaväki, panssarit, tykistö sekä ilmavoimat (joko tykistöön tai ilmavoimiin lasketaan mukaan it-yksiköt). Aselajeja voidaan käyttää hyvin realistisen tuntuisesti yhteen, esimerkiksi jalkaväen rynnäkkö ilman panssareiden tuomaa suojaa ja tukea johtaa useimmiten suuriin tappioihin ja kaaokseen pelikentällä. Myös ammusvarastojen pitäminen suojatta (it-yksiköt) saattaa johtaa vihollisen ilmavoimien estämättömään hyökkäykseen ja logistiikan tuhoutumiseen. Omat ilmavoimat taas tarjoavat merkittävää apua sekä jalkaväelle että panssareille.
Ilmavoimat kykenevät pelissä suorittamaan viidenlaisia operaatioita: tiedustelu-, pommitus-, syöksypommitus-, maahanlasku- ja ilmatilaoperaatioita (hyökkäys viholliskoneiden kimppuun).
Lisäosat

Blitzkrieg-peliin on runsaasti lisäosia ja sen moottoria on käytetty useissa itsenäisissä peleissä. Näistä yksi esimerkki on suomalais-venäläisen ryhmän tekemä talvisotaan sijoittuva Talvisota: Icy Hell.
World War I on Blitzkriegiin pohjautuva, ensimmäiseen maailmansotaan sijoittuva oma pelinsä. Peli on 1C Companyn julkaisema ja Dark Foxin kehittämä.
Talvisota: Icy Hell on suomalais-venäläisen ryhmän kehittämä ja julkaisema Blitzkrieg-pohjainen peli, joka sijoittuu talvisotaan.
Stalingrad on yhteen sodan merkittävimmistä kaupunkitaisteluista sijoittuva oma pelinsä tai itsenäinen lisäosa. Se sisältää sekä Neuvostoliiton että Saksan kampanjat.
Cuban Missile Crisis: The Aftermath
Mission Barbarossa ja Kursk ovat kaksi erillistä peliä, jotka sijoittuvat nimiensä mukaisiin sodan tapahtumiin.
Blitzkrieg: Burning Horizon
Blitzkrieg: Rolling Thunder
Blitzkrieg: Green Devils
Blitzkrieg: Operation ”North”
Aiheesta muualla

Blitzkrieg MobyGamesissa (englanniksi)
Asian Le Mans Series

| Asian Le Mans Series |
| --- | --- |
  Asian Le Mans Series -kausi 2024–25 

Maa:  Aasia
Ensimmäinen kausi:  2009
Virallinen kotisivu
Okayaman 1000 km startti vuonna 2009
Asian Le Mans Series on Automobile Club de l’Ouestin (ACO) Aasiassa ajettava urheiluautosarja, jota on ajettu vuodesta 2009 lähtien korvaten Japan Le Mans Challenge -sarja, jossa ajettiin vuoteen 2007 asti. Säännöt ovat identtiset Le Mansin sääntöjen kanssa.
Automobile Club de l’Ouest käynnisti sarjan uudelleen vuonna 2013. Eri luokkien voittajat saavat automaattisesti kutsun Le Mansin 24 tunnin ajoihin. Vuonna 2009 ACO kokeili sarjaa kahdella kilpailulla yhden viikonlopun aikana.
Sarjassa ajetaan Le Mans Prototype ja GT-autoilla kolmessa luokassa: LMP2, LMP3 ja GT. Sarjassa ajavat sekä ammattilais- että amatöörikuljettajat.
Mestarit > Kuljettajat

| Kausi> 2009.2009.2013.2013.2014.2014.2015–16.2015–16.2016–17.2016–17.2017–18.2017–18.2018–19.2018–19.2019–20.2019–20.2021.2021.2022.2022 | Voittajat> LMP1. Christophe Tinseau  Shinji Nakano.LMP2. David Cheng.LMP2. David Cheng  Ho-Pin Tung.LMP2. Nicolas Leutwiler.LMP2. Andrea Roda.LMP2. Harrison Newey  Stéphane Richelmi  Thomas Laurent.LMP2. Paul di Resta  Phil Hanson.LMP2. James French  Roman Rusinov  Léonard Hoogenboom.LMP2. René Binder  Ferdinand von Habsburg  Ye Yifei.LMP2. Matt Bell  Ben Hanley  Rodrigo Sales | Voittajat> LMP2. Jacques Nicolet  Matthieu Lahaye  Richard Hein.GTE. Naoki Yokomizo  Akira Iida  Shogo Mitsuyama.CN. Kevin Tse.LMP3. David Cheng  Ho-Pin Tung.LMP3. Nigel Moore  Phil Hanson.LMP3. Guy Cosmo  Patrick Byrne.LMP2 Am. Kang Ling  Darren Burke  Miro Konopka.LMP2 Am. Cody Ware.LMP2 Am. Andreas Laskaratos  Dwight Merriman  Kyle Tilley.LMP2 Am. David Droux  Sébastien Page  Eric Trouillet | Voittajat> GT1. Atsushi Yogo  Hiroyuki Iiri.GTC. Andrea Bertolini  Michele Rugolo  Steve Wyatt.GT. Jun San Chen  Tatsuya Tanigawa.CN. Denis Lian  Giorgio Maggi.CN. Kenji Abe  Akihiro Asai  Qin Tianqi  Tira Sosothikul  Medhapan Sundaradeja.GT. Jesse Krohn  Jun-San Chen.LMP3. Jakub Smiechowski  Martin Hippe.LMP3. Colin Noble  Tony Wells.LMP3. Wayne Boyd  Manuel Maldonado  Rory Penttinen.LMP3. Christophe Cresp  Antoine Doquin  Steven Palette | Voittajat> GT2. Dominik Farnbacher  Allan Simonsen.....GT. Weng Sun Mok  Rob Bell  Keita Sawa.GT. Michele Rugolo.GT Am. Max Wiser  Weian Chen.GT. James Calado  Kei Cozzolino  Takeshi Kimura.GT. Marcos Gomes.GT. Ralf Bohn  Alfred Renauer  Robert Renauer.GT. Ben Barnicoat  Brendan Iribe  Ollie Millroy | Voittajat> ......GT Am. Paul Ip.GT Cup. Takuma Aoki  Shinyo Sano.GT Cup. Will Bamber  Graeme Dowsett.GT Am. Max Wiser.GT Am. Li Lin  Zhiwei Lu.GT Am. Christian Hook  Patrick Kujala  Manuel Lauck.GT Am. Mikaël Grenier  Ian Loggie  Valentin Pierburg | Voittajat> ............GT Cup. Philippe Descombes  Benny Simonsen...... |
| --- | --- | --- | --- | --- | --- | --- |
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Asian Le Mans Series
Käännös suomeksi
Kolme kuningasta (elokuva)

| Kolme kuningasta> Three Kings |
| --- | --- |
 Elokuvan juliste
Ohjaaja:  David O. Russell
Käsikirjoittaja:  David O. Russell
Tuottaja:  Charles Roven Paul Junger Witt
Säveltäjä:  Carter Burwell
Kuvaaja:  Newton Thomas Sigel
Tuotantosuunnittelija:  Catherine Hardwicke
Pääosat:  Ice Cube,   George Clooney Mark Wahlberg
Valmistustiedot
Valmistusmaa:  Yhdysvallat
Tuotantoyhtiö:  Village Roadshow Pictures Paul Junger Witt
Levittäjä:  Warner Bros. Netflix
Ensi-ilta:  1999
Kesto:  1:55
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kolme kuningasta on yhdysvaltalainen toimintadraamaelokuva vuodelta 1999. Sen tapahtumat sijoittuvat Irakiin vuonna 1991, kun kansa kapinoi Saddam Husseinia vastaan Persianlahden sodan jälkeen. Voimakkaasti sodanvastainen elokuva kertoo kolmesta amerikkalaisesta sotilaasta jotka etsivät aarretta vapautetusta Kuwaitista sen jälkeen kun sota on julistettu päättyneeksi.
Näyttelijät

| 0 | 1 | 2 |
| --- | --- | --- |
|  Ice Cube   | … |   Staff Sergeant Chief Elgin   |
|  George Clooney   | … |   Major Archie Gates   |
|  Nora Dunn   | … |   Adriana Cruz   |
|  Mark Wahlberg   | … |   Sergeant Troy Barlow   |
|  Jamie Kennedy   | … |   Walter Wogaman   |
|  Spike Jonze   | … |   Conrad Vig   |
Tuotanto

Elokuva sai alkunsa koomikko John Ridleyn ideasta kokeilla, miten nopeasti hän pystyy kirjoittamaan ja myymään käsikirjoituksen elokuvalle. Käsikirjoituksen, alkujaan nimellä Spoils of War, tekoon kului seitsemän päivää ja Ridley myi sen Warner Bros. -yhtiölle 18 päivää myöhemmin heinäkuussa 1995. Ohjaaja David O. Russell kiinnostui käsikirjoituksesta toukokuussa 1997, ja laati oman käsikirjoituksensa pohjautuen Ridleyn käsikirjoitukseen. Warner Bros. sitoutui rahoittamaan elokuvaa 48 miljoonalla dollarilla.
Päärooliin (Archie Gates) kaavailtiin alkujaan Clint Eastwoodia, joka kieltäytyi roolista. Muita ehdolla olleita, mutta myös roolista kieltäytyneitä olivat Nicolas Cage, Mel Gibson, Jack Nicholson, Nick Nolte ja Dustin Hoffman. Russel päätyi lopulta palkkaamaan rooliin George Clooneyn, joka tuolloin pyrki siirtymään televisiorooleista elokuvarooleihin. Conrad Vigin hahmoa näytteli Spike Jonze, Chief Elginiä rap-artisti Ice Cube, Troy Barlow'ta Mark Wahlberg ja Adriana Cruzia Nora Dunn.
Suurin osa elokuvasta kuvattiin Arizonassa Casa Granden luoteispuolella. Alueella oli aikanaan ollut kaivostoimintaa, jonka päästöt olivat tappaneet kaiken kasvillisuuden. Paikalle rakennettiin irakilaisia kyliä esittäviä lavasteita. Elokuvaa varten palkattiin myös avustajia, joista monet olivat irakilaisia pakolaisia Dearbornista Michiganissa. Kuvaukset osoittautuivat hankaliksi etenkin pääroolinäyttelijä Clooneylle, jolle elokuva oli ensimmäinen suuri Hollywood-tuotanto. Hänellä oli ohjaaja Russellin kanssa hyvin huonot välit, jotka kärjistyivät jopa nyrkkitappeluksi.
Vastaanotto

Elokuvan ensi-ilta oli 27. syyskuuta 1999 ja yleinen levitys alkoi 1. lokakuuta. Elokuvan lipputulot olivat maailmanlaajuisesti 107,8 miljoonaa dollaria, eli elokuva tuotti huomattavasti budjettiaan enemmän.
Kriitikkojen arviot elokuvasta olivat pääosin positiivisia. Arvoita luetteloivan Rotten Tomatoes-sivuston mukaan sen 134 elokuva-arviosta 94 % oli positiivisia. Metacritic-sivuston 34 arvioon perustuva vastaava lukema oli 82/100.
Konsta Lappalainen

| Konsta Lappalainen> Henkilötiedot |
| --- | --- |
Syntynyt: 11. elokuuta 2002 (ikä 22)
Kansalaisuus:   Suomi
Aiheesta muualla
www.konstalappalainen.com
Konsta Lappalainen (s. 11. elokuuta 2002 Espoo) on suomalainen autourheilija. Hän kilpailee tällä hetkellä ADAC GT Masters ja GT World Challenge Europe -sarjoissa.
Ura

Lappalainen aloitti uransa Karting-sarjoissa vuonna 2012. Parhaana saavutuksena hänellä on Finnish Championship - OK -luokan mestaruus vuodelta 2016.
Ura > Formulat

Lappalainen aloitti uransa formulaluokissa vuonna 2016 ajaen Espanjan Formula 4 ja Formula STCC Nordic -sarjoja.  Vuonna 2017 Lappalainen jatkoi sarjoissa ja sijoittui Formula STCC Nordic -sarjassa toiseksi. Samana vuonna hän ajoi kolme kilpailua SMP Formula 4 -sarjaa. Vuonna 2018 jatkoi täyden kauden SMP F4 -sarjassa ja voitti koko sarjan mestaruuden keräten kauden aikana seitsemän voittoa, neljä paalupaikkaa ja 15 palkintokorokesijoitusta. Samana vuonna Lappalainen ajoi Formula Academy Finland -sarjassa saavuttaen kolme voittoa ja viisi palkintosijaa sijoittuen sarjan neljänneksi. Lisäksi Lappalainen kilpaili Saksassa ADAC Formula 4 -sarjaa ollen sarjan 15:s.
Vuonna 2019 Lappalainen siirtyi Formula Regional European Championship -sarjaan KIC Motorsport -talliin. Hän saavutti yhden palkintosijan ollen sarjapisteissä 11:s. Vuonna 2020 Lappalainen jatkoi sarjassa saavuttaen kaksi palkintosijaa ja sijoittui sarjan loppupisteissä kuudenneksi.